సానా సతీష్ బాబు

సానా సతీష్ బాబు ఆంధ్రప్రదేశ్ రాష్ట్రానికి చెందిన వ్యాపారవేత్త, రాజకీయ నాయకుడు. ఆయనను 2024 డిసెంబర్ 10న తెలుగుదేశం పార్టీ తరపున రాజ్యసభ అభ్యర్థిగా ప్రకటించగా, డిసెంబర్ 13న రాజ్యసభ సభ్యుడిగా ఏకగ్రీవంగా ఎన్నికయ్యాడు.
వ్యక్తిగత జీవితం 
సానా సతీష్ బాబు ఆంధ్రప్రదేశ్ రాష్ట్రం, కాకినాడ జిల్లా, కాకినాడ గ్రామీణ మండలం,  తమ్మవరం గ్రామంలో 1972 ఆగస్టు 19న సానా సుబ్బారావు, సత్యప్రభ దంపతులకు జన్మించాడు. ఆయన పీఆర్‌ ప్రభుత్వ కళాశాలలో ఇంటర్, పాలిటెక్నిక్‌ డిప్లొమా పూర్తి చేశాడు. ఆయనకు భార్య నాగజ్యోతి, ఇద్దరు పిల్లలు ఉన్నారు.
ఉద్యోగ జీవితం
సతీష్‌ బాబు తండ్రి విద్యుత్తు ఉద్యోగిగా పనిచేస్తూ మరణించడంతో కారుణ్య నియామకం కింద 1994లో విద్యుత్తు శాఖలో ఉద్యోగం చేరి విద్యుత్తు శాఖ సబ్‌ ఇంజినీర్‌గా పని చేస్తూ  2005లో ఉద్యోగానికి రాజీనామా చేశాడు. ఆయన ఆ తర్వాత హైదరాబాద్‌ వెళ్లి వ్యాపారం మొదలుపెట్టి  వాన్‌పిక్, మ్యాట్రిక్స్, మహాకల్ప ఇన్‌ఫ్రా లాంటి 14 కంపెనీల్లో  డైరెక్టర్‌గా పని చేస్తూ రియల్ ఎస్టేట్, ఫుడ్‌ అండ్‌ బెవరేెజ్, సీపోర్టు, పవర్‌ అండ్‌ ఎనర్జీ రంగాల్లో రాణించాడు.  

రాజకీయ జీవితం 
సతీష్‌ బాబు సానా సతీష్‌బాబు ఫౌండేషన్ ఏర్పాటు చేసి కాకినాడలో ఫౌండేషన్‌ ద్వారా పలు సేవా కార్యక్రమాలు నిర్వహిస్తూ రాజకీయాల పట్ల ఆసక్తితో 2024లో జరిగిన లో‍క్‍సభ ఎన్నికలలో కాకినాడ ఎంపీ సీటు ఆశించినా పొత్తుల్లో భాగంగా కూటమి నుండి జనసేనకు కేటాయించగా ఆ పార్టీ అభ్యర్థి తంగెళ్ళ ఉదయ్‌ శ్రీనివాస్‌కు మద్దతుగా ఎన్నికల్లో కూటమి విజయానికి కృషి చేశాడు. 2024 శాసనసభ ఎన్నికలలో రాష్ట్రంలో అధికారం కోల్పోయాక మోపీదేవి వెంకటరమణా వైసీపీ పార్టీకి, రాజ్యసభ సభ్యత్వానికి రాజీనామా చేయడంతో ఈ స్థానానికి జరిగిన ఉప ఎన్నికలలో సానా సతీష్ బాబును 2024 డిసెంబర్ 10న తెలుగుదేశం పార్టీ తరపున రాజ్యసభ అభ్యర్థిగా ప్రకటించగా, డిసెంబర్ 13న రాజ్యసభ సభ్యుడిగా ఏకగ్రీవంగా ఎన్నికయ్యాడు.  

మూలాలు

వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ వ్యక్తులు
వర్గం:ఆంధ్రప్రదేశ్ నుండి ఎన్నికైన రాజ్యసభ సభ్యులు
వర్గం:1972 జననాలు